പാലക്കുഴി തിണ്ടില്ലം മിനിജല വൈദ്യുത പദ്ധതി: നിര്മ്മാണ പ്രവൃത്തികള് പുനരാരംഭിച്ചു വടക്കഞ്ചേരി: എട്ടുമാസമായി മുടങ്ങിക്കിടന്നിരുന്ന പാലക്കുഴി തിണ്ടില്ലം മിനി ജലവൈദ്യുത പദ്ധതിയുടെ നിര്മ്മാണ പ്രവൃത്തികള് പുനരാരംഭിച്ചു. ജില്ലാ പഞ്ചായത്ത് പ്രസിഡന്റ് കെ. ബീനമോളുടെ നേതൃത്വത്തിലുള്ള സംഘം സ്ഥലത്തെത്തിയായിരുന്നു ഇന്നലെ രാവിലെ നിര്മാണ പ്രവൃത്തികള് തുടങ്ങിയത്. ചെക്ക്ഡാമിനു മുകളിലൂടെയുള്ള പാലത്തിന്റെ പണികളാണ് ആരംഭിച്ചിട്ടുള്ളത്. ഡിസംബറില് പാലം പണി പൂര്ത്തിയാക്കുമെന്ന് ചീഫ് എന്ജിനിയര് ഇ.സി. പത്മരാജന് പറഞ്ഞു. വനംവകുപ്പിന്റെ അനുമതി കിട്ടിയാല് ചെക്ക്ഡാമില് നിന്നും പവര്ഹൗസിലേക്കുള്ള പൈപ്പിടലും നടത്തും. പവര് ഹൗസിന്റെ പണികളും വൈകാതെ തുടങ്ങുമെന്നും അദ്ദേഹം അറിയിച്ചു. കൊവിഡ് ബാധയ്ക്കൊപ്പം സാമ്ബത്തിക പ്രതിസന്ധിയെ തുടര്ന്നായിരുന്നു കഴിഞ്ഞ ജനുവരിയില് നിര്മ്മാണം നിറുത്തിവച്ചത്. ജില്ലാ പഞ്ചായത്ത് മെമ്ബര് അനിത പോള്സണ്, വാര്ഡ് മെമ്ബര് പോപ്പി, ജില്ലാ പഞ്ചായത്ത് സെക്രട്ടറി എം. രാമന്കുട്ടി, ഇലക്ട്രിക്കല്, സിവില് എന്ജിനീയര്ന്മാരായ ഷാരോണ്, പിങ്കി ഷാജി, എം. വേണഗോപാല്, കരാര് കമ്ബനിയായ നെച്ചുപ്പാടം കണ്സ്ട്രക്ഷന് കമ്ബനി മേധാവി കെ.എ. ഷാജു, ബൈജു അബ്രഹാം എന്നിവരും സംഘത്തിലുണ്ടായിരുന്നു. ജില്ലാ പഞ്ചായത്തിനു കീഴില് പാലക്കാട് സ്മോള് ഹൈഡ്രോ കമ്ബനി ലിമിറ്റഡാണ് പദ്ധതി നടപ്പിലാക്കുന്നത്.